# data[].attributes.body
1. Kim Ki-taek (lakonan Song Kang-ho)

🔹 Peranan: Bapa dalam keluarga Kim. Seorang lelaki yang menganggur dan tinggal dalam rumah separuh bawah tanah. Akhirnya bekerja sebagai pemandu kepada keluarga Park.

2. Chung-sook (lakonan Jang Hye-jin)

🔹 Peranan: Ibu dalam keluarga Kim. Bekas atlet lempar cakera, menjadi pembantu rumah di rumah keluarga Park.

3. Kim Ki-woo / “Kevin” (lakonan Choi Woo-shik)

🔹 Peranan: Anak lelaki keluarga Kim. Berpura-pura menjadi tutor bahasa Inggeris dan mula bekerja dengan keluarga Park.

4. Kim Ki-jung / “Jessica” (lakonan Park So-dam)

🔹 Peranan: Anak perempuan keluarga Kim. Berpura-pura sebagai pakar terapi seni dan bekerja dengan anak keluarga Park.

5. Park Dong-ik / Encik Park (lakonan Lee Sun-kyun)

🔹 Peranan: Bapa dalam keluarga Park. Seorang CEO syarikat IT yang kaya dan berstatus tinggi.

# data[].attributes.body
1. Permulaan (Eksposisi)

Scene: (00:00:00-00:12:00)

Diperkenalkan keluarga Kim: miskin, tinggal di rumah bawah tanah dan bergelut untuk hidup.

Ki-woo ditawarkan kerja sebagai tutor bahasa Inggeris oleh rakannya.

Dia palsukan dokumen dan berjaya bekerja untuk keluarga Park yang kaya.

# data[].attributes.body
3. Klimaks (Puncak Konflik)

Scene: (00:56:00-01:15:00)

Ketika keluarga Park pergi bercuti, keluarga Kim menumpang di rumah mewah itu.

Bekas pembantu rumah (Moon-gwang) muncul dan mendedahkan suaminya (Geun-sae) telah bersembunyi di ruang bawah tanah selama ini.

Konflik besar berlaku apabila rahsia keluarga Kim hampir terbongkar dan mereka bertengkar hebat dengan Moon-gwang.

Keluarga Park pulang secara mengejut, memaksa keluarga Kim melarikan diri dalam hujan lebat dan banjir besar.

# data[].attributes.body
2. Perkembangan (Konflik Mula Timbul)

Scene: (00:12:00-00:45:00)

Ki-woo memperkenalkan adiknya, Ki-jung, sebagai tutor seni.

Keluarga Kim menyusun strategi dan berjaya menggantikan semua pekerja keluarga Park dengan ahli keluarga mereka tanpa mendedahkan hubungan sebenar.

Mereka kini semua bekerja untuk keluarga Park dan menikmati kehidupan baru mereka secara rahsia.

# data[].attributes.body
4. Peleraian (Konflik Diselesaikan)

Scene: (01:40:00-01:56:00)

Rumah keluarga Kim rosak teruk akibat banjir, mencerminkan jurang sosial mereka.

Keluarga Park menganjurkan majlis hari jadi untuk anak lelaki mereka.

Geun-sae berjaya keluar dari ruang bawah tanah dan menyerang majlis tersebut, menyebabkan kekacauan dan kematian Ki-jung.

Ki-taek, yang merasa terhina dengan sikap Encik Park terhadap orang miskin, membunuhnya dan melarikan diri.

# data[].attributes.body
5. Pengakhiran (Resolusi)

Scene: (01:55:00-02:12:00)

Ki-woo terselamat tetapi mengalami kecederaan otak.

Ki-taek bersembunyi di ruang bawah tanah rumah Park, menggantikan tempat Geun-sae.

Ki-woo berangan membeli rumah itu satu hari nanti dan membebaskan ayahnya.

Namun, babak terakhir menunjukkan itu hanyalah impian – realitinya, mereka kekal terperangkap dalam jurang sosial yang sama.

# data[].attributes.body
Sinopsis Ringkas Filem Parasite (2019):

Filem Parasite mengisahkan keluarga Kim yang hidup dalam kemiskinan di sebuah rumah separuh bawah tanah. Anak lelaki mereka, Ki-woo, berjaya menjadi tutor kepada anak keluarga Park yang kaya. Seterusnya, dia membantu ahli keluarganya menyusup masuk bekerja di rumah itu dengan identiti palsu. Namun, rahsia gelap di rumah mewah itu terbongkar apabila mereka menemui seorang lelaki yang bersembunyi di ruang bawah tanah. Ketegangan antara kelas sosial memuncak, membawa kepada satu kejadian tragis yang mengubah kehidupan semua watak.

Filem ini mengangkat tema ketidaksamaan sosial, penipuan, dan impian yang mustahil dalam masyarakat moden.

# data[].attributes.body
Falsafah Politik

# data[].attributes.body
Dalam filem:

Dalam filem Parasite, keluarga Kim hidup miskin di rumah semibasement dan menyamar sebagai pekerja profesional demi menyelinap ke ruang kehidupan orang kaya. Ini cerminan realiti semasa di mana golongan miskin terpaksa melakukan apa sahaja untuk terus hidup akibat jurang ketidaksamarataan.

Isu Semasa:

Di Malaysia, jurang pendapatan antara bandar dan luar bandar serta B40 dan T20 makin melebar. Kos sara hidup tinggi dan peluang kerja berkualiti terhad memaksa ramai, khususnya anak muda, menyertai ekonomi gig atau memalsukan kelayakan.

Justifikasi:

Tindakan keluarga Kim ialah usaha survival dalam sistem yang tidak adil, di mana tiada peluang setara memaksa individu mengambil apa sahaja ruang yang ada, walaupun secara salah.

# data[].attributes.body
FALSAFAH EPISTOMOLOGI

# data[].attributes.headline
2. STIGMA SOSIAL & DISKRIMINASI TERSELINDUNG 

# data[].attributes.subject
2. STIGMA SOSIAL & DISKRIMINASI TERSELINDUNG 

# data[].attributes.body
Dalam filem: Scene (01:08:00-01:10:00)

Watak Mr. Park sering menyebut tentang ‘bau’ yang datang dari keluarga Kim — simbol diskriminasi halus berdasarkan status sosial. Ini sejajar dengan fenomena diskriminasi moden yang berlaku berdasarkan latar belakang ekonomi, pendidikan, atau tempat tinggal.

Isu Semasa:

Di Malaysia, diskriminasi pekerjaan terhadap pemohon dari kawasan luar bandar, IPT bukan ternama, atau mereka yang tidak fasih berbahasa Inggeris tinggi masih wujud secara tersirat. Begitu juga layanan berbeza berdasarkan penampilan, gaya hidup dan status ekonomi.

Justifikasi:

Filem ini mengangkat bagaimana golongan bawahan sering dinilai bukan berdasarkan bakat atau usaha, tetapi berdasarkan status sosial. Kewujudan diskriminasi ini mendorong mereka bertindak di luar norma demi membuktikan kelayakan dalam sistem berat sebelah.

# data[].attributes.body
Falsafah praktikal politik berkait rapat dengan filem Parasite (2019) kerana filem ini secara jelas menggambarkan bagaimana prinsip-prinsip politik seperti keadilan sosial, kuasa dan ketidaksamaan kelas berlaku dalam kehidupan sebenar. Melalui watak keluarga Kim dan keluarga Park, filem ini menunjukkan jurang yang besar antara golongan kaya dan miskin dalam masyarakat. Keluarga Kim, yang hidup dalam kemiskinan, terpaksa menggunakan penipuan dan manipulasi untuk mendapatkan pekerjaan, manakala keluarga Park hidup selesa tanpa menyedari kesusahan orang lain.

Situasi ini mencerminkan bagaimana sistem sosial dan ekonomi yang sedia ada tidak memberi peluang yang adil kepada semua, dan bagaimana golongan bawahan terpaksa ‘bertahan hidup’ dalam sistem yang berat sebelah. Oleh itu, filem ini boleh dianggap sebagai satu kritikan terhadap struktur politik dan ekonomi dalam masyarakat moden, selari dengan perbincangan dalam falsafah praktikal politik yang menekankan keadilan, hak rakyat, dan penggunaan kuasa secara saksama.

# data[].attributes.body
Epistemologi teorikal merujuk kepada aspek falsafah pengetahuan yang fokus pada pemahaman konsep pengetahuan itu sendiri secara abstrak dan asas. Ia tidak berkaitan terus dengan aplikasi praktikal, tetapi lebih kepada memahami sifat, struktur, dan asas pengetahuan secara mendalam. Dalam konteks falsafah, ini adalah bahagian penting kerana ia menjadi asas bagaimana manusia memahami realiti.

# data[].attributes.body
Epistemologi ialah cabang dalam bidang falsafah yang mengkaji tentang ilmu pengetahuan, khususnya bagaimana manusia memperoleh, memproses, menilai, dan membenarkan sesuatu pengetahuan. Istilah ini berasal daripada bahasa Yunani: epistēmē bermaksud "pengetahuan", manakala logos bermaksud "kajian" atau "teori".

·       Epistemologi menjawab soalan-soalan asas seperti:

·       Apakah itu pengetahuan?

·       Bagaimana kita tahu sesuatu itu benar?

·       Apakah sumber-sumber pengetahuan (contohnya: deria, logik, pengalaman, atau wahyu)?

·       Adakah semua pengetahuan boleh dipercayai dan objektif?

Secara asasnya, epistemologi membincangkan tentang batasan dan kesahihan pengetahuan manusia. Ia membantu kita memahami perbezaan antara kepercayaan, pendapat, dan pengetahuan sebenar. Dalam dunia moden, epistemologi sering dikaitkan dengan pelbagai bidang seperti sains, pendidikan, agama, dan media—kerana semuanya melibatkan cara kita memahami dan menilai maklumat.

# data[].attributes.body
Falsafah politik ialah satu cabang falsafah yang mengkaji asas-asas pemerintahan, kuasa, keadilan, hak dan tanggungjawab dalam kehidupan bermasyarakat. Ia berperanan penting dalam memahami bagaimana sesebuah masyarakat seharusnya ditadbir dan apakah prinsip yang patut digunakan dalam menguruskan negara secara adil dan beretika. Falsafah politik juga meneliti persoalan seperti siapa yang layak memerintah, bagaimana kuasa digunakan, serta bagaimana hak rakyat harus dilindungi. Cabang ini turut mempengaruhi sistem pemerintahan dan dasar-dasar sosial yang diamalkan dalam dunia moden.

Selain itu, falsafah politik merangkumi perbincangan tentang pelbagai bentuk sistem pemerintahan seperti demokrasi, autokrasi, sosialisme, dan kapitalisme. Ia juga membincangkan konsep penting seperti kebebasan, kesamarataan dan hak asasi manusia yang menjadi asas kepada negara-negara moden hari ini. Ramai tokoh besar telah menyumbang kepada perkembangan falsafah politik, antaranya Plato, Aristotle, Thomas Hobbes, John Locke, dan Karl Marx. Sumbangan pemikiran mereka turut memberi kesan besar terhadap perkembangan masyarakat dan kerajaan sejak dahulu hingga kini.

# data[].attributes.headline
3. PERSAINGAN DALAM KALANGAN KELAS BAWAHAN

# data[].attributes.subject
3. PERSAINGAN DALAM KALANGAN KELAS BAWAHAN

# data[].attributes.body
Dalam filem: Scene (0:54:00-0:57:00)

Keluarga Kim bersaing dengan pembantu lama Moon-gwang untuk merebut peluang kerja. Ia memperlihatkan realiti bahawa dalam sistem kapitalisme ekstrem, golongan miskin sering dipaksa bersaing sesama sendiri, sedangkan punca sebenar ketidakadilan adalah di peringkat atasan.

Isu Semasa:

Dalam pasaran kerja hari ini, persaingan sengit antara graduan untuk jawatan terhad, isu pekerjaan kontrak tanpa faedah tetap, dan pertikaian soal subsidi B40 mencerminkan situasi serupa. Ketidaksamaan menyebabkan solidariti kelas bawahan sukar terjalin.

Justifikasi:

Filem ini menunjukkan bahawa persaingan tidak sihat ini adalah hasil tekanan sistemik. Tindakan Kim untuk menyingkirkan Moon-gwang bukan kerana sifat jahat semula jadi, tetapi kerana survival dalam sistem yang memaksa mereka bertindak begitu.

# data[].attributes.body
Cabang ini mengkaji dari mana manusia memperoleh pengetahuan. Dalam Parasite, keluarga Park memperoleh pengetahuan tentang pekerja mereka berdasarkan rekomendasi dan penampilan luar semata-mata, bukan berdasarkan penyelidikan atau bukti yang sah. Contohnya, mereka mempercayai Ki-jeong sebagai "Jessica" hanya kerana Ki-woo memperkenalkannya dengan penuh keyakinan, tanpa menyemak latar belakang atau kelayakannya. Ini menunjukkan bahawa sumber pengetahuan mereka lemah dan mudah dimanipulasi.

# data[].attributes.body
Justifikasi merujuk kepada alasan atau bukti yang menyokong sesuatu kepercayaan agar ia boleh dianggap sebagai pengetahuan. Dalam Parasite, Ki-woo memalsukan sijil universiti dan berjaya meyakinkan keluarga Park bahawa dia layak menjadi tutor. Walaupun kepercayaan itu kelihatan benar pada pandangan luar, ia tidak disokong oleh fakta sebenar. Ini menunjukkan bahawa justifikasi dalam dunia sosial kadang kala boleh direka-reka, dan sesuatu yang kelihatan sah belum tentu benar secara epistemologi.

# data[].attributes.headline
4. TINDAKAN EKSTREM AKIBAT TEKANAN HIDUP

# data[].attributes.subject
4. TINDAKAN EKSTREM AKIBAT TEKANAN HIDUP

# data[].attributes.body
Dalam filem: Scene (1:58:30-2:00:30)

Kemuncak filem memperlihatkan Ki-taek bertindak membunuh Mr. Park akibat penghinaan berulang-ulang dan tekanan hidup yang tidak tertanggung.

Isu Semasa:
Kita dapat lihat peningkatan kes jenayah akibat tekanan ekonomi, konflik rumah tangga, malah kes bunuh diri di kalangan masyarakat tertekan akibat beban hutang, pengangguran dan masalah sosial.

Justifikasi:
Filem ini memberi amaran bahawa sistem sosial tidak adil akhirnya mendorong golongan bawahan kepada tindakan ekstrem. Tindakan Ki-taek walaupun salah dari sisi moral, adalah manifestasi kemarahan terkumpul yang dipendam lama dalam sistem menindas.

# data[].attributes.body
Filem ini menampilkan perbezaan kuasa antara dua kelas , iaitu atasan dan bawahan. Keluarga Park memiliki kuasa melalui kekayaan, manakala keluarga Kim pula tiada suara dalam sistem sosial. Cabang ini membincangkan bagaimana kuasa digunakan oleh golongan elit dan bagaimana kelas bawahan ditekan secara halus dalam sistem kapitalis.

# data[].attributes.body
Terdapat beberapa babak yang memperlihatkan penghinaan halus terhadap keluarga Kim, contohnya komen mengenai bau badan. Ini menunjukkan bagaimana maruah manusia sering diketepikan dalam sistem berkelas. Falsafah ini menekankan bahawa setiap individu berhak mendapat layanan yang bermaruah tanpa mengira status ekonomi.

# data[].attributes.body
Apa yang berlaku:

Scene: (0:25:00-0:45:00)
Keluarga Kim menyamar sebagai pekerja profesional dan berjaya menipu keluarga Park. Mereka mencipta latar belakang palsu — Ki-jung sebagai terapis seni, Ki-taek sebagai pemandu profesional, dan ibu mereka sebagai pembantu rumah dari agensi.

Kaitan dengan epistemologi:
Babak ini mencabar keupayaan manusia untuk benar-benar mengenal dan mengetahui sesuatu atau seseorang.

→ Keluarga Park hanya “mengetahui” pekerja mereka berdasarkan apa yang dilihat dan diberitahu, bukan melalui penyelidikan atau penilaian kritikal.
→ Ini menunjukkan bagaimana pengetahuan boleh dibentuk daripada persepsi palsu dan manipulasi maklumat. Dalam falsafah, ini dikaitkan dengan persoalan: Bolehkah persepsi dianggap pengetahuan jika ia boleh dengan mudah dimanipulasi? Filem ini menekankan bahawa manusia sering kali mudah tertipu apabila hanya bergantung kepada maklumat luaran tanpa menyelidik lebih mendalam.

# data[].attributes.body
Apa yang berlaku:
Ki-woo menerima tawaran menjadi tutor kepada anak perempuan keluarga Park walaupun dia tidak menuntut di universiti. Dia memalsukan sijil kemasukan untuk meyakinkan keluarga kaya tersebut. Dia sebenarnya mahir, tetapi tidak mempunyai “bukti rasmi”.

Kaitan dengan epistemologi:
Epistemologi mengkaji bagaimana kita tahu sesuatu itu benar atau tidak. Dalam babak ini, keluarga Park menerima Ki-woo sebagai orang yang berpengetahuan hanya kerana dokumen (yang palsu), bukan berdasarkan kemahiran sebenar.

→ Ini menimbulkan persoalan: Adakah pengetahuan hanya sah jika disahkan secara rasmi (misalnya, melalui sijil)?
Filem ini mengkritik sistem masyarakat yang terlalu bergantung kepada simbol luaran (status, dokumen) dalam menentukan siapa yang “tahu”, walaupun seseorang itu mungkin benar-benar memiliki pengetahuan secara praktikal.

# data[].attributes.body
Apa yang berlaku:

Scene: (1:58:00-2:06:00)
Setelah tragedi berdarah, Ki-woo membayangkan satu hari nanti dia akan menjadi kaya, membeli rumah keluarga Park, dan membebaskan ayahnya yang bersembunyi di ruang bawah tanah. Namun, realitinya dia masih hidup dalam kemiskinan dan hanya berangan.

Kaitan dengan epistemologi:
Babak ini mengaburkan garis antara fantasi dan realiti — seolah-olah penonton “percaya” bahawa dia akan berjaya, tetapi hakikatnya itu hanya ilusi.

→ Ia menimbulkan persoalan epistemologi: Bagaimana kita membezakan antara apa yang kita tahu dan apa yang kita hanya percaya atau harap?
→ Dalam falsafah, ini menyentuh idea bahawa tanpa bukti dan justifikasi, sesuatu kepercayaan tidak boleh dianggap pengetahuan yang sah. Filem ini menunjukkan bahawa walaupun harapan memberi kekuatan, ia bukanlah pengetahuan jika tidak disokong oleh realiti.

# data[].attributes.headline
Komen Tentang "Bau" : Diskriminasi Kelas Sosial (Minit ke 68-70)

# data[].attributes.subject
Komen Tentang "Bau" : Diskriminasi Kelas Sosial (Minit ke 68-70)

# data[].attributes.body
Dalam beberapa babak filem Parasite, terdapat dialog di mana Tuan Park menyebut bahawa pemandunya, iaitu ayah kepada keluarga Kim, mempunyai bau badan yang kurang menyenangkan. Walaupun tidak disampaikan secara kasar, kenyataan ini berulang beberapa kali dan turut disebut oleh anak kecil keluarga Park. Kata-kata ini bukan sahaja memperlihatkan penghinaan halus terhadap watak tersebut, malah menjadi lambang kepada pemisahan sosial yang tidak dapat dipadamkan, walaupun golongan miskin cuba menyesuaikan diri dengan cara hidup orang kaya.

Dari sudut falsafah politik, adegan ini menyentuh isu diskriminasi kelas sosial.

"Bau" yang dimaksudkan bukan sekadar bau fizikal, tetapi mewakili sesuatu yang lebih mendalam , iaitu tanda bahawa seseorang itu datang daripada latar belakang miskin. Meskipun mereka berpakaian kemas dan berkelakuan sopan, golongan miskin masih dipandang rendah oleh golongan atasan. Ini menunjukkan bahawa dalam masyarakat berkelas, diskriminasi bukan hanya berlaku secara nyata tetapi juga secara simbolik dan budaya. Ia menimbulkan persoalan penting dalam falsafah politik: adakah keadilan benar-benar wujud apabila persepsi masyarakat sendiri masih menilai seseorang berdasarkan latar belakang ekonomi mereka? Adegan ini mengkritik cara sistem sosial menanam stereotaip terhadap golongan miskin, menjadikan mereka terus terpinggir bukan sahaja dari segi ekonomi, malah dari segi maruah.

# data[].attributes.headline
 Banjir dan Ketidaksamaan Kesan Sosial (Minit ke 100-105)

# data[].attributes.subject
 Banjir dan Ketidaksamaan Kesan Sosial (Minit ke 100-105)

# data[].attributes.body
Dalam filem Parasite, adegan banjir besar yang menimpa kawasan tempat tinggal keluarga Kim memberikan gambaran jelas tentang ketidaksamaan sosial yang wujud dalam masyarakat. Rumah mereka yang terletak di separa bawah tanah ditenggelami air, menyebabkan segala harta benda musnah dan mereka terpaksa bermalam di pusat perlindungan awam bersama penduduk miskin yang lain. Dalam masa yang sama, keluarga Park hanya mengalami sedikit gangguan hujan dan masih mampu meneruskan rancangan mereka untuk mengadakan majlis hari lahir anak mereka tanpa sebarang kesulitan.

Adegan ini secara simbolik menunjukkan bahawa bencana yang sama tidak memberi kesan yang sama kepada semua orang. Golongan kaya seperti keluarga Park dilindungi oleh kedudukan sosial dan ekonomi mereka, manakala golongan miskin seperti keluarga Kim terdedah sepenuhnya kepada risiko dan kerugian. Dari sudut falsafah politik, situasi ini mencerminkan kegagalan sistem sosial dalam memberi perlindungan yang saksama kepada rakyat. Ia menggambarkan bagaimana sistem kapitalis membiarkan golongan bawahan berjuang sendiri, tanpa jaring keselamatan sosial yang mencukupi. Banjir itu bukan sekadar peristiwa alam, tetapi lambang kepada realiti hidup rakyat miskin yang sentiasa ‘ditenggelami’ oleh kesusahan tanpa perhatian daripada pihak berkuasa atau sistem yang sepatutnya melindungi mereka.

# data[].attributes.headline
Lelaki di Ruang Bawah Tanah: Simbol Golongan Tertindas (Minit ke 90-95)

# data[].attributes.subject
Lelaki di Ruang Bawah Tanah: Simbol Golongan Tertindas (Minit ke 90-95)

# data[].attributes.body
Salah satu adegan paling mengejutkan dalam Parasite ialah apabila keluarga Kim menemui seorang lelaki yang telah lama bersembunyi di ruang bawah tanah rumah keluarga Park. Lelaki ini hidup secara tersembunyi, tanpa identiti sah, tanpa terdedah kepada cahaya matahari, dan bergantung sepenuhnya kepada belas ihsan bekas pembantu rumah. Kehidupan lelaki ini melambangkan satu golongan yang amat terpinggir dalam masyarakat . Ia menunjukkan mereka yang tidak kelihatan, tidak diendahkan, dan tidak diiktiraf oleh sistem sosial.

Dari perspektif falsafah politik, lelaki ini boleh dianggap sebagai simbol kelas sosial paling bawah yang wujud di pinggir sistem. Golongan ini tidak memiliki kuasa, suara mahupun hak untuk menyuarakan keperluan mereka. Mereka terpaksa menyembunyikan kewujudan demi kelangsungan hidup, kerana sistem tidak menyediakan tempat untuk mereka. Kehidupan lelaki ini yang gelap, sempit dan sunyi sangat berlawanan dengan kehidupan mewah keluarga Park di bahagian atas rumah yang terang dan lapang. Perbezaan ini memberi isyarat bahawa dalam sistem kapitalis moden, ada kelompok manusia yang langsung tidak mendapat tempat , seolah-olah mereka tidak wujud. Falsafah politik menganggap keadaan ini sebagai kegagalan sistemik, di mana sesebuah masyarakat tidak lagi dapat menjamin hak dan keselamatan untuk semua rakyatnya.

# data[].attributes.body
Filem ini menggambarkan keluarga Kim hidup dalam keadaan sempit, di rumah bawah tanah, bergantung kepada Wi-Fi jiran dan pekerjaan sambilan yang tidak stabil. Keadaan ini mencerminkan realiti golongan miskin di bandar besar yang terpaksa hidup dengan pendapatan minimum, menanggung sewa rumah tinggi, dan perbelanjaan harian yang tidak seimbang dengan gaji.

Dalam konteks semasa, ramai rakyat terperangkap dalam "kitaran kemiskinan" di mana walaupun bekerja keras, taraf hidup mereka masih tidak meningkat kerana pendapatan yang tidak mencukupi untuk menampung keperluan asas.

# data[].attributes.body
Keluarga Kim tidak mendapat peluang pekerjaan secara sah, tetapi terpaksa menipu untuk mendapatkan kerja. Ini mencerminkan cabaran sebenar hari ini, di mana peluang kerja semakin kompetitif, memerlukan kelayakan tinggi atau jaringan sosial. Golongan miskin yang tidak mempunyai akses pendidikan atau kemahiran sering diketepikan daripada pasaran kerja yang baik.

Situasi ini sama dengan isu semasa seperti pengangguran graduan, pekerjaan tidak tetap seperti penghantar makanan dan diskriminasi peluang kerja berdasarkan status sosial.

# data[].attributes.headline
PEKERJAAN TIDAK FORMAL & GAJI YANG TIDAK SETIMPAL

# data[].attributes.subject
PEKERJAAN TIDAK FORMAL & GAJI YANG TIDAK SETIMPAL

# data[].attributes.body
Dalam Parasite, keluarga Kim melakukan kerja sambilan seperti melipat kotak makanan atau menjadi pemandu dan pembantu rumah — semua ini adalah kerja tidak formal yang bergaji rendah dan tiada perlindungan sosial.

Kaitan isu semasa:
Di Malaysia dan banyak negara lain, ramai rakyat bergantung kepada sektor tidak formal seperti kerja sambilan, gig economy (penghantar makanan, pemandu e-hailing), atau kerja kontrak jangka pendek. Walaupun bekerja keras, mereka tidak mendapat KWSP, PERKESO, cuti berbayar atau jaminan pekerjaan. Hal ini menyebabkan mereka sukar menabung, tidak terjamin masa depan dan terus hidup dalam ketidakstabilan kewangan.

# data[].attributes.body
Falsafah etika merupakan cabang falsafah yang mengkaji nilai baik dan buruk, betul dan salah, serta tanggungjawab moral manusia dalam kehidupan seharian. Melalui etika, manusia dinilai bukan hanya berdasarkan tindakan luaran, tetapi juga niat, prinsip, dan kesan terhadap orang lain. Dalam konteks filem Parasite (2019) arahan Bong Joon-ho, persoalan etika diusahakan dengan mendalam untuk menunjukkan bagaimana jurang antara kaya dan miskin mencipta dilema moral yang kompleks. Filem ini tidak sekadar mengkritik ketidaksamaan sosial, tetapi turut mempersoalkan bagaimana keperluan hidup, keputusasaan, dan kerakusan mempengaruhi pertimbangan etika individu dan masyarakat.

# data[].attributes.body
Filem Parasite menonjolkan pelbagai isu etika praktikal melalui konflik antara keluarga Kim yang miskin dan keluarga Park yang kaya. Keluarga Kim sanggup menipu, memalsukan dokumen, dan menyingkirkan pekerja lama demi mendapatkan pekerjaan di rumah keluarga Park. Dari sudut prinsip moral, tindakan ini jelas salah, tetapi filem ini mempersoalkan sama ada kesalahan ini wajar jika dilihat melalui logik untuk kelangsungan hidup. Pada masa yang sama, keluarga Park pula menunjukkan sikap tidak peduli terhadap nasib orang bawahan walaupun mereka tidak melakukan kejahatan secara langsung. Mereka memanfaatkan tenaga dan masa orang miskin tanpa mengambil tahu beban hidup yang ditanggung pekerja mereka. Hal ini menimbulkan persoalan tanggungjawab moral golongan kaya: adakah mencukupi sekadar membayar gaji sedangkan mereka terus menikmati kemewahan hasil penat lelah orang lain?

# data[].attributes.body
Etika deontologi ialah cabang etika yang menekankan bahawa sesuatu tindakan dianggap betul atau salah berdasarkan prinsip moral atau kewajipan, bukan pada kesannya. Dalam filem Parasite, keluarga Kim jelas melanggar prinsip moral apabila mereka menipu untuk mendapatkan pekerjaan dengan memalsukan dokumen, mengatur pemecatan pekerja lama, dan berbohong kepada keluarga Park. Dari sudut etika deontologi, perbuatan menipu ini tetap salah walaupun dilakukan untuk memenuhi keperluan hidup. Prinsip deontologi menolak justifikasi “matlamat menghalalkan cara”. Jadi, walaupun keluarga Kim terdesak kerana miskin, tindakan mereka tetap tidak beretika kerana melanggar kewajipan moral seperti kejujuran dan integriti. Filem ini mempersoalkan dilema moral iaitu adakah prinsip moral boleh diketepikan apabila manusia ditekan oleh realiti hidup yang berat sebelah? Dalam falsafah deontologi, jawapannya tetap tegas dimana menipu adalah salah, tanpa mengira keadaan.

# data[].attributes.headline
SCENE PENIPUAN DALAM MENDAPATKAN PEKERJAAN

# data[].attributes.subject
SCENE PENIPUAN DALAM MENDAPATKAN PEKERJAAN

# data[].attributes.body
Falsafah Etika: Utilitarianisme vs Deontologi (Kantian Ethics)

Scene: Minit ke (0:15:30 – 0:21:00)

Penjelasan Lanjut:
Ki-woo, anak sulung keluarga Kim, menerima peluang untuk menjadi tutor peribadi kepada anak perempuan keluarga Park. Untuk meyakinkan majikan barunya, dia menggunakan sijil universiti palsu yang dibuat oleh adik perempuannya, walaupun dia tidak pernah menamatkan pengajian.

Dari sudut utilitarianisme, ia boleh dianggap bermoral kerana hasil akhirnya memberi manfaat besar kepada keluarganya yang hidup dalam kemiskinan – mereka dapat bekerja, makan lebih baik, dan hidup lebih selesa. Namun dari perspektif deontologi, seperti yang ditegaskan oleh Immanuel Kant, pemalsuan dan penipuan tetap salah walaupun niatnya baik.

Dalam falsafah ini, tindakan dinilai berdasarkan prinsip, bukan hasil. Babak ini mencerminkan konflik dalaman antara memenuhi keperluan hidup dan mematuhi etika yang benar.

# data[].attributes.body
Etika Konsekuensialisme menilai betul atau salahnya sesuatu tindakan berdasarkan kesan atau hasilnya. Jika hasilnya membawa kebaikan yang lebih besar, maka tindakan tersebut dianggap boleh diterima. Dalam filem Parasite 2019, pada permulaannya, penipuan keluarga Kim dilihat membawa hasil positif iaitu mereka berjaya memperoleh pekerjaan, meningkatkan taraf hidup, dan merasai kemewahan yang sebelum ini mustahil dicapai.

Namun, dari sudut konsekuensialisme, hasil akhirnya membawa bencana iaitu konflik, kematian, dan kehancuran kedua-dua keluarga, maka tindakan itu secara moral dianggap salah. Pendekatan konsekuensialisme menunjukkan bagaimana niat untuk ‘memperbaiki keadaan’ boleh memakan diri jika tidak dipertimbang dengan akibat jangka panjang. Filem ini membuktikan bahawa kesan akhir boleh membatalkan justifikasi moral, walaupun tindakan asalnya lahir daripada keperluan mendesak.

# data[].attributes.headline
SCENE MENGGANTI PENGASUH LAM DENGAN IBU SENDIRI

# data[].attributes.subject
SCENE MENGGANTI PENGASUH LAM DENGAN IBU SENDIRI

# data[].attributes.body
Falsafah Etika: Machiavellian Ethics / Konsekuensialisme

Scene: Minit ke (0:34:50 – 0:38:30)

Penjelasan Lanjut:
Setelah Ki-woo dan Ki-jung berjaya masuk ke rumah keluarga Park sebagai tutor dan terapis seni, mereka merancang untuk menggantikan pengasuh lama, Moon-gwang. Mereka mencipta situasi seolah-olah dia menghidap penyakit Tibi, lalu meyakinkan keluarga Park untuk memecatnya dan mengambil ibu mereka sebagai pengasuh baru.

Ini merupakan contoh nyata etika Machiavellian, iaitu “matlamat menghalalkan cara”. Keluarga Kim sanggup menipu, memanipulasi, dan menjatuhkan orang lain demi kepentingan mereka sendiri. Dalam etika konsekuensialisme, tindakan itu hanya dianggap betul jika hasilnya baik — dalam kes ini, hasilnya baik untuk keluarga Kim, tapi buruk dan tidak adil bagi pengasuh lama. Babak ini menunjukkan bagaimana manusia kadangkala menjustifikasikan perbuatan salah demi kelangsungan hidup, dengan mengabaikan moraliti terhadap orang lain.

# data[].attributes.body
Falsafah Etika: Etika Empati, Tanggungjawab Moral & Hak Asasi

Scene: Minit ke (1:24:00 – 1:29:00)

Penjelasan Lanjut:
Keluarga Kim akhirnya menemui rahsia besar: suami bekas pengasuh, Geun-sae, tinggal secara rahsia di ruang bawah tanah rumah Park selama bertahun-tahun. Bekas pengasuh, Moon-gwang, merayu kepada ibu Ki-woo agar tidak membocorkan rahsia itu kerana itu adalah satu-satunya cara suaminya hidup. Namun, keluarga Kim menolak, bimbang kedudukan mereka dalam rumah itu terjejas.

Babak ini menimbulkan persoalan etika empati dan tanggungjawab moral – patutkah mereka membantu orang yang lebih menderita, atau menjaga kepentingan sendiri? Di sinilah letaknya konflik moral yang mendalam: walaupun keluarga Kim pernah hidup dalam penderitaan, mereka tidak menunjukkan belas kasihan kepada orang lain yang lebih terdesak. Falsafah ini berkaitan dengan nilai hak asasi manusia, dan cabaran moral dalam dunia kapitalis yang mementingkan persaingan dan survival.

# data[].attributes.headline
MUHAMMAD ZARITH BIN MOHD ALI (AM2505019336)

# data[].attributes.subject
MUHAMMAD ZARITH BIN MOHD ALI (AM2505019336)

# data[].attributes.headline
MUHAMMAD LUQMAN HAKIM BIN KASMURI (AM2505019097)

# data[].attributes.subject
MUHAMMAD LUQMAN HAKIM BIN KASMURI (AM2505019097)

# data[].attributes.headline
MOHAMAD NOR AIMAN BIN SOEF (AM2505019460)

# data[].attributes.subject
MOHAMAD NOR AIMAN BIN SOEF (AM2505019460)